b'\n_START_ARTICLE_\nGiorgio Napolitano\n_START_PARAGRAPH_\nGiorgio Napolitano (Napulj, 29. lipnja 1925.) je talijanski politi\xc4\x8dar i do\xc5\xbeivotni senator koji je 10. svibnja 2006. izabran za 11. po redu predsjednika Talijanske Republike. Ponovo je izabran 20. travnja 2013., a ostavku je podnio i odstupio 14. sije\xc4\x8dnja 2015._NEWLINE_Tijekom studija od 1942 do 1943 godine \xc4\x8dlan je Fa\xc5\xa1isti\xc4\x8dke sveu\xc4\x8dili\xc5\xa1ne grupe (GUF - Gruppo universitario fascista, obvezatni oblik organiziranja studenata u fa\xc5\xa1isti\xc4\x8dkoj eri) na Sveu\xc4\x8dili\xc5\xa1tu u Napulju, gdje su se kamuflirali jo\xc5\xa1 neki antifa\xc5\xa1isti, koji nisu u\xc5\xa1li u \xc4\x8dlanstvo PNF. Od 1944. bio je \xc4\x8dlan Talijanske komunisti\xc4\x8dke partije i njenih slijednica, do izbora za predsjednika Republike._NEWLINE_Na talijanski "Dan sje\xc4\x87anja" 10.02.2006. istaknuo se izjavama u kojima je za stradanja Talijana u istarskim jamama (fojbama) prozvao "slavensku krvolo\xc4\x8dnu mr\xc5\xbenju".'